Els autors del Premi Nacional de Còmic 2019 recreen la vida de María La Jabalina
16 de gener 2023

Els autors del Premi Nacional de Còmic 2019 han recreat en la seua nova obra la vida de María La Jabalina, una jove anarquista afusellada amb 25 anys. _María La Jabelina_ s'ha realitzat gràcies a la iniciativa i suport de la regidoria de Memòria Històrica de l'Ajuntament de Sagunt i s'ha publicat tant en castellà com en valencià.

María Pérez Lacruz, coneguda com a María _La Jabalina_, va ser l'última dona assassinada pel franquisme a la Comunitat Valenciana. En 1942, amb tan sols 25 anys, va ser afusellada en El Terrer, el conegut mur de Paterna (València). La jove anarquista de les Joventuts Llibertàries havia crescut al voltant de la fàbrica del Port de Sagunt, on es respirava l'ambient de la lluita obrera. Amb tan sols 18 anys va tindre el valor d'allistar-se com a miliciana en la Columna de Ferro, on va exercir com a infermera. Va ser probablement la primera dona ferida en la Guerra Civil. Durant la repressió de la postguerra va ser delatada, detinguda i acusada injustament de delictes que mai podia haver comés.

Cristina Durán i Miguel Ángel Giner Bou, guanyadors del Premi Nacional del Còmic per _El día 3_ (Astiberri, 2018), reaviven una de les moltes històries silenciades de dones que van lluitar per la pau i la llibertat i, a més, es fan ressò del desig més profund de la mare de La Jabalina: que una injustícia tan gran mai caiga en l'oblit.

Cristina Durán (València, 1970) i Miguel Ángel Giner Bou (Benetússer, València, 1969) es dediquen professionalment al còmic i la il·lustració a través del seu estudi LaGRÚAestudio que van fundar en 1993. Han publicat junts còmics com _Una posibilidad_ (Astiberri, 2017), _Cuando no sabes qué decir_ (próximamente en Andana Gráfica), _El día 3_, junt amb Laura Ballester (Astiberri, 2018) o _María la Jabalina_ (Astiberri, 2023).

Han participat en els àlbums col·lectius _Vinyetes de Vida_ per a Oxfam Intermón (Astiberri, 2014), _Enjambre_ (Norma, 2014), _Efectos secundarios_ (Astiberri, 2021), _O todos o ninguno_ (Ponent Mon, 2021) i _En tu seno_ (Postalkids, 2021). Miguel Ángel ha escrit els llibres-còmic protagonitzats per Anna Dédalus: _El misterio de la mansión quemada_, dibujado por Núria Tamarit y Xulia Vicente (Andana, 2015); _La paradoja de Fermi_ (Andana, 2019) y _El misterio de la montaña muerta_ (Andana, 2022), tots dos dibuixats per Susanna Martín. Amb Susanna també ha publicat _Ofensiva final_ (Dolmen, 2020). Per _El Día 3_ han rebut, entre altres, el Premi Nacional del Còmic 2019. En l'actualitat, Miguel Ángel és professor de guió i narrativa en el màster de Disseny i Il·lustració de la UPV i director editorial de Andana Gràfica.

![](/media/gojdbqu2/c_mariajabalina.jpg?width=587&height=782)

*   [](http://www.facebook.com/sharer.php?u=https://aytosagunto.es/va/actualitat/els-autors-del-premi-nacional-de-comic-2019-recreen-la-vida-de-maria-la-jabalina/ "Facebook")
*   [](http://twitter.com/share?url=https://aytosagunto.es/va/actualitat/els-autors-del-premi-nacional-de-comic-2019-recreen-la-vida-de-maria-la-jabalina/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-autors-del-premi-nacional-de-comic-2019-recreen-la-vida-de-maria-la-jabalina/ "Linked In")
*   [](mailto:?body=https://aytosagunto.es/va/actualitat/els-autors-del-premi-nacional-de-comic-2019-recreen-la-vida-de-maria-la-jabalina/)